У Београду је завршио нижу и вишу школу Војне академије. Учествовао је у Мајском преврату. Био је ожењен сестричином Драгутина Димитријевића Аписа. У првом балканском рату, у кумановској бици, командовао 7. пуком Краља Петра Дунавске дивизије -{I}-. Првог дана борбе 23. октобра 1912. године самоиницијативно је повео пук у битку, и у жестоким борбама разбио надмоћније турске снаге и повратио Сртевицу на којој је и погинуо. Тим је чином допринео да дивизија врати изгубљене положаје, задржи надмоћније турске снаге, стабилизује лево крило своје одбране и утиче на позитиван успех кумановске битке.